tomron87/hebrew-wikipedia-sentences-corpus huggingface dataset:
בכמה שירים, מופיעים הניסיונות הראשונים של הצמד להפיק מוזיקה בעצמם.
מבחינה לירית, הצמד דן במגוון רחב של נושאים, כולל החיים העירוניים כמניעים, התבוננות פנימית קיומית וחיים מחוץ לכדור הארץ.
שם האלבום הוא הלחם בסיסים של "ATL" (קיצור של אטלנטה) ו"חייזרים" (aliens), שהתפרש על ידי המבקרים כפרשנות על תחושת הבידוד מהתרבות האמריקאית.
האלבום הגיע היישר אל המקום השני במצעד הבילבורד 200, ומכר קרוב ל-350,000 עותקים בשבועיים הראשונים לצאתו.
האלבום זכה לשבחים מהמבקרים עם צאתו, ששיבחו את תוכנו הלירי.
האלבום זכה בתואר הפלטינה הכפולה מטעם איגוד תעשיית ההקלטות האמריקאי, על מכירת שני מיליון עותקים בארצות הברית.
האלבום תואר על ידי כתבי עת ומבקרים שונים כאחד מאלבומי ההיפ הופ הגדולים בכל הזמנים.
מקוםתאריםמכירות קנדה (Music Canada) זהב 50,000 ארצות הברית (RIAA) פלטינה ×2 2,000,000
AUKUS (הלחם בסיסים של הקיצורים AU – אוסטרליה, UK – הממלכה המאוחדת ו-US – ארצות הברית) היא ברית הגנה בין אוסטרליה, בריטניה וארצות הברית, שהוכרזה ב-15 בספטמבר 2021 על ידי נשיא ארצות הברית ג'ו ביידן, ראש ממשלת אוסטרליה סקוט מוריסון וראש ממשלת הממלכה המאוחדת בוריס ג'ונסון.
מטרת הברית, הכוללת שיתוף פעולה בתחום המודיעין, הסייבר וההצטיידות הצבאית, היא להציב כוח מערבי מול הרפובליקה העממית של סין באזור ים סין הדרומי עקב המחלוקות באזור זה.
במסגרת זו הוסכם שארצות הברית תסייע לאוסטרליה לספק שמונה צוללות גרעיניות לשם ביצור הכוח המערבי באזור.
לפי ניתוחים שונים, הברית נתפסת כהתערבות בענייניה של סין, עקב תמיכתה הלא-מוצהרת בטאיוואן.
עבור בוריס ג'ונסון סימלה הברית הישג בינלאומי ראשון לאחר הברקזיט וגיבוש מערך כוחות חליפי לממלכה המאוחדת ללא אירופה.
צרפת, לה נודע דבר הברית אך שעה לפני פרסומה הפומבי, הגיבה באופן קשה להודעה על הברית, זאת כיוון שהברית הביאה לביטול עסקת צוללות של צרפת עם אוסטרליה.
מעבר לכך, מדובר בברית הגנה מקבילה של מדינות נאט"ו באזור האוקיינוס השקט מבלי לערב את צרפת, חברה מרכזית אחרת בברית נאט"ו ומאחורי גבה.
גם לצרפת אינטרסים באזור (בטריטוריות שלה שם מתגוררים 1.6 מיליון מאזרחיה, ולצדם 8,000 חיילים ועשרות כלי שיט) שאינם באים לידי ביטוי בברית.
זה יוצר שבר עמוק במרכז נאט"ו".
בתגובה, לראשונה מאז 1778, צרפת החזירה את שגרירה מוושינגטון.
במקביל החזירה פריז גם את השגריר באוסטרליה.
בוטל גם טקס לציון קרב צ'ספיק.
הזעם של צרפת נבע מעסקת צוללות בין ארצות הברית לבין אוסטרליה שגרמה לביטול רכש צוללות מצרפת בעשרות מיליארדי דולרים.
סין הרשמית הגיבה שהברית פוגעת בשלום וביציבות באזור.
שגריר סין בארצות הברית הצהיר שהכנסת צוללות גרעיניות נוספות לזירת הים הדרומי מדגישה מנטליות של מלחמה קרה חדשה.
במקביל, מאיצה סין את תוכניותיה להרחבת צי הצוללות שלה.
מאידך, ישנם גורמים הסוברים כי הבקיעים שיוצרת אוקוס בקרב בנות ברית נאט"ו והזעם הגלוי של צרפת מסייעים לסין.
או10טיקס בע"מ (מבוטא "אותנטיקס", בהתאם לשם החברה באנגלית, AU10TIX) היא חברה העוסקת באימות אוטומטי של זהויות משתמשים, למטרות אבטחה.
מטה החברה שוכן בהולנד ולה משרדים בניו-יורק, בלונדון ובסינגפור, ומרכזי פיתוח בישראל ובמזרח אירופה.
החברה החלה פעילותה בשנת 2002 כזרוע הטכנולוגיה של חברת ICTS, העוסקת באבטחה בתחום התעופה.
בתחילת דרכה עסקה בטכנולוגיה לזיהוי דרכונים מזויפים שנמכרה לממשלות, ובהמשך נתנה שירותי אימות מסמכי זיהוי למערכת הבנקאות.
בינואר 2011 הפכה לחברה בת בשם AU10TIX.
בשנת 2019 מכרו מייסדי החברה 30% ממנה לשתי קרנות, קרן OAK וקרן , תמורת 80 מיליון דולר.
יתר הבעלות היא בידי יו"ר החברה, רון עצמון, ואחיו גיל עצמון, שהוא דירקטור בחברה.
רון עצמון כיהן כמנכ"ל החברה.
באוקטובר 2020 מונתה קארי אוקונור קולאג'ה למנכ"לית החברה.
בינואר 2023 מונה דן ירושלמי למנכ"ל החברה, ובאפריל 2025 החליף אותו יאיר טל.
בהמשך דרכה עברה החברה למתן שירותי אימות זהות אוטומטיים למערכת הבנקאות ולשירותי תשלום מקוונים.
החברה מציעה שירותי אימות זהות אוטומטיים, מבוססי טכנולוגיית למידה עמודה בענן, במודל עסקי של מכירת מנויים.
היתרון הטכנולוגי של החברה בא לידי ביטוי במהירות מתן התשובה לגבי זיהוי אמיתות או זיוף של תעודות מזהות.
אייטרייד (ATRADE) בע"מ היא חברת פינטק ישראלית אשר מאפשרת מסחר בכלים פיננסים באמצעות חוזי הפרשים, אשר הבולט ביניהם הוא מסחר פורקס.
החברה הוקמה בשנת 2006 על ידי עמנואל קרוניץ ונגב נוסצקי, אשר הקימו במקביל את קבוצת AvaTrade באירלנד.
ATRADE החלה את פעילותה כזירת מסחר פורקס.
נוסצקי, אחד ממייסדיה, עבד לפני הקמתה עבור חברת ההימורים אמפייר אונליין.
פורקס הוא תחום שנוי במחלוקת אשר מעורר השוואה לקזינו והימורים.
בשנת 2014 נתבעה ATRADE על ידי משקיע שביצע בתחילת 2010 פעולות השקעה ומט"ח באמצעות פלטפורמת המסחר שלה, בטענה כי החברה פעלה בניגוד עניינים משום שרווח שלה שיקף הפסד של המשקיע.
חברת ATRADE פועלת כצד נגדי לעסקאות מול הסוחר, ולכן היא המוכרת כשהסוחר קונה, והיא הקונה כשהסוחר מוכר.
בית המשפט מצא שאין ניגוד עניינים בין ATRADE ללקוחותיה, וקבע כי "לא ניתן לקבוע כי המודל העסקי של אווא מבוסס על הפסדי הלקוחות, ולא ניתן גם לקבוע כי לאווא היה אינטרס שהתובע, או כל לקוח מסוים אחר, יפסיד כסף ביחס לעסקה מסוימת".
בשנת 2015 חברת ההימורים פלייטק התכוונה לרכוש את אוואטרייד, אבל עקב קשיים רגולטורים העסקה בוטלה.
מנכ"ל פלייטק אמר כי "גילינו שמסחר באופציות דומה לגיימינג" [הימורים], וכי החברה מעוניינת להיכנס לתחום הפורקס.
ב-30 באוקטובר 2016 קיבלה ATRADE רישיון לניהול זירת סוחר בישראל.
זירת סוחר היא מערכת ממוחשבת המאפשרת מסחר מקוון על הפרשי מחירים במגוון מכשירים פיננסיים שונים, בין השאר, צמודי מט"ח (FOREX) וסחורות שונות.
ATRADE מספקת שירותי מסחר ומפעילה פלטפורמות מסחר ממוחשבות, המאפשרת למשקיעים לסחור במכשירים פיננסיים מסוג חוזי הפרשים באפיקים פיננסים מסוג סחורות, מדדים, מט"ח, מניות ואיגרות חוב.
משנת 2018 משמשת החברה כשותפה עסקית למועדון הכדורגל של מכבי תל אביב.
הטיל הטקטי AV-TM 300 או MTC-300 (Míssil Tático de Cruzeiro) הוא טיל שיוט ברזילאי שפותח על ידי אביבראס עבור מערכת Astros II.
מכונה מטדור ("רוצח"), הוא צפוי להיות חלופה פחות יקרה ל-BGM-109 Tomahawk האמריקאי.
הטיל מצויד במחשב מרכזי המשלב גירוסקופ רינג לייזר, המחובר למכשיר ניווט GPS פעיל המספק ללא הפרעה מידע ומיקום מדויק לתיקון המסלול.
בנוסף החברה פועלת על מנת שתהיה גם גרסה ימית בשם X-300. הטיל יכול להשתמש בראש נפץ בודד של 200 עד 500 ק"ג ראש נפץ גבוה או תחמושת מצרר עם 64 תחמושת משנה למטרות נ"ט או נ"ט.
התפתחות טיל השיוט AV-TM 300
הגרסה הראשונה של הטיל נוצרה ב-1999, אולם פיתוח הטיל החל רשמית בספטמבר 2001. בסופו של דבר, המוצר המקורי עבר שינוי גדול, כולל הסרת הכנפיים הנשלפות והוספת חומרים מרוכבים ושינוי חלק מהדברים.
הטיל משתמש ברקטות דלק מוצק לשיגור, ובסילון טורבו במהלך טיסת השיוט התת-קולית.
הטיל משתמש בגרסה של ה-Turbomachine TJ1000, מנוע טורבו-סילון מקומי שפותח על ידי חברת Turbomachine ומשמש את אביבראס במסגרת הסכם רישיון ייצור.
צבא ברזיל חתם על חוזה הפיתוח והשקיע 100 מיליון דולר ארצות הברית מאז 2012, שלבי הפיתוח מסתיימים עד 2021 וכבר יש כשני תריסר שיגורים משדות ניסוי כמו ה־CLBI.
הכוח הזמין בפעם הראשונה בהזמנה ראשונית כ-100 יחידות.
בנוסף לשימוש בחיל היבשה, כלי הנשק יכול לשמש את ה-ASTROS של חיל הנחתים הברזילאי.
צפויות רכישות של יחידות נוספות הן מממשלת ברזיל והן ממדינות ברחבי העולם.
פיתוח MICLA-BR (ראשי תיבות בפורטוגזית של טיל שיוט ברזילאי ארוך טווח ואיכותי) אושר על ידי חיל האוויר הברזילאי בספטמבר 2019, לצייד את מטוסי הקרב JAS F-39 Gripen.
הניסויים הראשונים של הטיל נערכו ב-2019 עם F-5 EM ברזילאי כפלטפורמת ניסוי.
חיל האוויר הברזילאי מתכוון להכריז על ה-MICLA-BR פעיל במלואו בתחילת שנת 2030 ובהמשך לרכוש המון יחידות.
השקת טיל השיוט AV-TM 300 בשיגור ממשגר שניתן להתקין אותו על רכב משאית וכדומה.
צבא ברזיל - משמש במערכת ASTROS
חיל הנחתים הברזילאי - משמש במערכת ASTROS
חיל האוויר הברזילאי - בפיתוח עבור ה-JAS F-39 Gripen
AWAL (קיצור של Artists Without A Label, "אמנים ללא חברת תקליטים") היא חברת הפצה והקלטות בינלאומית, הפועלת כחלופה למודל המסורתי של חברות התקליטים.
החברה מציעה לאמנים מבני חוזים המאפשרים להם לשמור על זכויותיהם ביצירה, ובמקביל מעניקה שירותים הדומים לאלו של חברות תקליטים גדולות.
מאז 2021 נמצאת AWAL בבעלות סוני מיוזיק, לאחר שנרכשה מקבוצת קובלט מיוזיק גרופ תמורת 430 מיליון דולר.
AWAL מספקת שירותי שיווק גלובלי, ניהול קריאייטיב, איתור אמנים (A&R), קידום בתחנות רדיו ובפלייליסטים, יחסי ציבור, שיתופי פעולה עם מותגים ושירותי סינכרוניזציה למדיה.
בנוסף, החברה מעניקה גישה לנתוני סטרימינג בזמן אמת באמצעות מערכות ניתוח ייעודיות.
בשנת 2017 השיקה AWAL אפליקציה לאנליטיקת מוזיקה, המאגדת נתונים מפלטפורמות כמו ספוטיפיי ואפל מיוזיק.
החברה נוסדה בשנת 1997 בקליפורניה על ידי דנזיל פייגלסון, בעזרת המנטור אנדרו אונגרליידר.
בשנת 2004 הצטרפו אליה המפיקים קווין בייקון וג'ונתן קווארמבי.
בדצמבר 2012 נרכשה AWAL בבריטניה על ידי קבוצת קובלט מיוזיק גרופ, ושימשה כזרוע ההפצה הדיגיטלית של החברה.
ב-2018 אוחדה כל פעילות ההקלטות של קובלט תחת המותג AWAL, והחברה גייסה השקעה בהיקף 150 מיליון דולר.
ביוני 2018 רכשה AWAL את חברת In2une Music, המתמחה בקידום רדיו.
באותה שנה נחתם שיתוף פעולה אסטרטגי עם הלייבל העצמאי גלאסנוט רקורדס.
ב-2021 רכשה סוני מיוזיק את AWAL, עסקה שנבחנה על ידי רשות התחרות הבריטית.
לאחר חקירה שנמשכה עד מרץ 2022, העסקה אושרה.
ל-AWAL משרדים בלונדון, ניו יורק, לוס אנג'לס, ברלין, סטוקהולם, מקסיקו סיטי, מדריד, מומבאי, ריו דה ז'ניירו, סידני, פריז, טורונטו ודובאי.
A Change of Seasons הוא מיני-אלבום של להקת הפרוג מטאל דרים ת'יאטר, שיצא לאור ב-1995. הרצועה הראשונה כוללת שבעה חלקים שמרכיבים את היצירה "A Change of Seasons".
בשיר משולבים קטעי סאונד מתוך הסרט "ללכת שבי אחריו" בכיכובו של רובין ויליאמס.
חלקו השני של האלבום מכיל גרסאות כיסוי לשירים מוכרים שהוקלטו בהופעה חיה במועדון הג'אז של רוני סקוט בלונדון.
ג'ון פטרוצ'י - גיטרה ושירה
מייק פורטנוי - תופים ושירה
A Best הוא אלבום האוסף הראשון של הזמרת היפנית איומי האמסאקי אשר יצא ב-28 במרץ 2001. הוא יוצא דופן בכך שהוא כולל גם שירים שלא יצאו כסינגל לפי כן, השירים "A Song for XX" ו- "Who".
על אף שהיה זה אלבומה המצליח ביותר ואף דורג כשישי ברשימת האלבומים הנמכרים ביותר בכל הזמנים ביפן, הביעה הזמרת, בריאיון לעיתונות, מורת רוח מהאלבום וטענה כי יצא לאור בטרם עת.
השירים "A Song for XX", "Trust","Depend on you" הוקלטו מחדש לטובת הוצאת האלבום.
A Broken Frame (מסגרת שבורה) הוא אלבום האולפן השני של להקת המוזיקה האלקטרונית הבריטית דפש מוד, שיצא ב-1982.
זהו האלבום הראשון עם מרטין גור ככותב השירים הראשי של הלהקה (במקרה זה הוא כתב את כל האלבום).
זאת בזכות עזיבתו של כותב השירים הראשי הקודם, וינס קלארק, מעט אחרי יציאת האלבום הקודם Speak & Spell.
לכבוד השקת הסינגל See You בינואר 1982, יצאה הלהקה לסיבוב הופעות עולמי בן 39 הופעות, שנמשך עד מאי.
ב-4 באוקטובר 1982, כשבוע לאחר יציאת האלבום, שוב יצאה הלהקה לסיבוב הופעות עולמי.
הפעם הסיבוב כלל 47 הופעות והוא הסתיים במאי 1983.
על אף שבכתיבת האלבום ובהקלטתו הוא לא השתתף, אלן ויילדר, שבעתיד יהיה חבר בלהקה, השתתף בסיבובי ההופעות הנ"ל.
כמו כן, הוא הופיע בוידאו-קליפים של שלושת הסינגלים.
האלבום הגיע למקומות 8 ו-177 במצעדי האלבומים בבריטניה ובארצות הברית (בהתאמה).
זהו האלבום היחיד ששום שיר ממנו לא נכלל באלבום ההופעה מ-1989, 101, ובאלבום הרמיקסים מ-2004, Remixes 81-04.
Shouldn't Have Done That הוא דואט של דייב גהאן ומרטין גור.
גהאן שר את כל השירים מלבד האינסטרומנטליים.
AXN הוא ערוץ טלוויזיה בינלאומי בבעלות אחת מהחברות הבנות של סרטי סוני הפועל בכ-50 מדינות ברחבי העולם, דרך הלוויין והכבלים.
הערוץ החל את שידוריו ב-22 במאי 1997, ומשדר בעיקרו סדרות פעולה.
לערוץ המקורי גרסאות מקומיות במדינות רבות.
הערוץ עלה לראשונה בישראל בקיץ 2000 ושודר בטלוויזיה בכבלים בערוץ 6 בממיר הדיגיטלי ובערוץ 40 או 26 בממיר האנלוגי, בהתאם לאזור הזיכיון.
הערוץ שידר סדרות פעולה, מדע בדיוני ופנטזיה, חדשות וותיקות בשידורים חוזרים, וכן תוכניות ריאליטי.
ב-2006 הפיק הערוץ מגזין פעולה בשם "AXN מאניה" בהנחייתה של יעל גולדמן, אשר נתן במה לאנשים בתחום הספורט האתגרי בישראל.
בשנת 2007 הקים הערוץ מועדון לקוחות בשם "AXN אקשן קלאב".
אתר מועדון הלקוחות חדל להתקיים בתום שידור הערוץ בישראל.
ביוני 2008 פורסם לראשונה כי ערוץ AXN הישראלי יסיים את שידוריו מטעמים כלכליים, ושידורי הערוץ הסתיימו ב-4 בינואר 2009. במקומו נפתח ערוץ חדש בשם HOT Zone, אשר אינו כלול בחבילת הבסיס של חברת הכבלים.
בתדר האנלוגי של הערוץ הועלה במקומו ערוץ HOT Family.
A Ballads הוא אלבום האוסף השני של זמרת הפופ היפנית איומי האמסאקי.
האלבום יצא ב-12 במרץ 2003. עד שנת 2007 נמכרו כמעט מיליון עותקים של אלבום זה, שהגיע לפסגת מצעד המכירות היפני אוריקון כבר בשבוע צאתו.
האלבום שרד במצעד המכירות משך 39 שבועות.
A Black Box הוא אלבום משנת 1980 של היוצר הבריטי פיטר האמיל.
באלבום זה מתחיל האמיל את עיסוקו בשפה, בו הוא ממשיך עד עצם היום הזה.
שני שירים מוקדשים לכך - Losing Faith in Words (מאבד אמונה במילים) ו-The Jargon King (מלך הז'רגון).
באחרון מתאר האמיל כיצד בעצם יצירת מונחים של שפה יכול אדם לשלוט, ולו רעיונית, באחרים.
בצליל האלבום בולט ניסיון להמשיך את קו הסימפולים התעשייתיים, בהם החל באלבומים קודמים, בשירים The Jargon King, The Wipe ו-The White Cane Fandango.
באלבום זה מדובר בקקפוניות של ממש, ולמרבה המזל האמיל לא המשיך את נסיונותיו אלו.
כל חציו השני של האלבום משולב ליצירה אחת בשם "טיסה" (Flight) ומציג אחידות סגנונית ורעיונית, למעט "ריקוד המטה הלבן" (The White Cane Fandango).
ביצירה משווה האמיל את חיי האדם לטיסה בה אחד לאחר השני חדלים לתפקד כל מכשירי הנחיית המטוס.
היצירה נחתמת בשיר הנושא, בו לאחר התחבטות בשאלה האם כל שאנו מקודד ב-DNA האמיל מסיק שמוטב להניח לשאלה ולעסוק במקומה בבעיות ההווה.
אזור העסקים AZCA ממוקם במרכז מדריד, לאורך שדרת קסטיאנה (לשעבר שדרת גנרליסימו) החוצה את העיר מצפון לדרום.
הקמת אזור העסקים עלתה בתוכנית הניהול הכללית של מדריד שאושרה בשנת 1946, במסגרתה נקבע גם שמו של האזור.
מטרת התוכנית הייתה להקים אזור בנייני משרדים מודרני שיהיה נגיש באמצעות רכבת תחתית ורכבת רגילה, ושימוקם בסמוך לאצטדיון סנטיאגו ברנבאו ולמתחם הממשלתי החדש נואבוס מיניסטריוס.
לאחר עיכובים רבים, החלה בניית המתחם בשנות ה-70. כיום המתחם כולל כמה מגורדי השחקים המודרניים והגבוהים במדריד, ובהם מגדל פיקאסו, מגדל אירופה ומגדל בנק בילבאו.
עד שנת 2005 ניצב באזור גם מגדל וינדזור, שעלה באש ונהרס מאוחר יותר.
תוכנית הבניה המקורית כללה גם הקמתם של גן בוטני, ספרייה ובית אופרה, אך אלו לא נבנו מעולם.
חזית ההתנגדות האפריקנרית (Afrikaner Weerstandsbeweging, AWB) היא מפלגה לאומנית ימנית מדרום אפריקה.
המפלגה התחילה את דרכה כמיליציה חמושה עד שהתפרקה מנשקה.
זוהי מפלגה ניאו נאצית השואפת להקים רפובליקה אפריקנרית-בורית.
התנועה הוקמה על ידי יוג'ין טר'בלאנש, שהנהיג את התנועה עד שנרצח ב-2010 על ידי שני פועלים שחורים שעבדו בחווה שלו, והוא הוחלף על ידי סטיין ואן רונג.
המפלגה הוקמה במוסך בהידלברג בפרובינציית טרנסוואל (כיום חאוטנג), מדרום מזרח ליוהנסבורג על ידי קצין משטרה לשעבר, יוג'ין טר'בלאנש שהיה מאוכזב מהשקפותיו הליברליות של ראש ממשלת דרום אפריקה דאז, ג'ון פורסטר.
דגל המפלגה מורכב מרקע אדום שבמרכזו מעגל לבן, כשבמעגל מצוירת תבנית המורכבת משלוש פעמים הספרה 7 בשחור ומזכירה במידת מה טריסקל.
על אף הדמיון לצלב הקרס טוענים אנשי הארגון כי דגלם מושפע מהמשמעות התנ"כית של הספרה 7.
AWK היא שפת תכנות מפורשת המיועדת לעיבוד טקסט ומשמשת בדרך כלל ככלי לחילוץ מידע.
השפה מהווה סטנדרט במערכות הפעלה דמויות יוניקס, והפכה פופולרית מאוד בשלהי שנות ה-70 וה-80.
AWK נכתבה במעבדות בל בשנת 1977. שמה לקוח משמות המשפחה של שלושת מפתחיה - אלפרד אהו, פיטר וינברגר, ובריאן קרניגהאן.
שם השפה נשמע גם כמו עוף האלקה באנגלית (auk), אשר מופיע על כריכת הספר הרשמי של השפה.
AWK היא שפת תסריט מונחת נתונים, אשר מורכבת מאוסף פעולות שניתן לבצע על זרם נתונים טקסטואלי.
השפה משתמשת בטיפוסי מחרוזת, מערכים אסוציאטיביים, וביטויים רגולריים.
למרות של-AWK יעוד מוגבל, ונועד בעיקר לתמוך בתוכניות בעלות שורה אחת, השפה מהווה למעשה מכונת טיורינג שלמה, ואפילו המשתמשים המוקדמים של AWK כתבו לעיתים קרובות תוכניות AWK גדולות ומבניות.
awk היה אחד מהכלים הראשונים שהופיעו בגרסה 7 של מערכת ההפעלה יוניקס.
הוא הוסיף תכונות חישוביות לשימוש במעטפת של יוניקס וזכה לפופולריות כיוון שמלבד Bourne Shell היה לשפת התסריט היחידה בסביבת UNIX הסטנדרטית.
כיום awk מהווה רכיב חובה במערכות יוניקס, ובכל הפצת לינוקס.
ל-AWK קדמה תוכנה לעיבוד טקסט בשם sed, אשר נראתה לראשונה במערכות יוניקס בשנת 1974. כמו שפת AWK, תוכננה sed לעבד טקסט שורה אחר שורה, ולשמש בעיקר לעיבוד טקסט מהיר בממשק שורת פקודה.
AWK המשיכה בקו דומה, אך היוותה שפה רחבה יותר.
מאוחר יותר היא היוותה השראה לשפת Perl, אשר הייתה שפת תכנות מלאה, ואפשרה מספר פרדיגמת תכנות.
AWK ראתה לראשונה אור בשנת 1977, אך תוקננה והורחבה משמעותית בשנים 1985-1988, כאשר יצאו nawk ("New AWK") ו-gawk ("GNU AWK").
במקביל פותחה Perl וראתה אור בשנת 1987, ובשנות ה-90 החלה להחליף את AWK בנישת עיבוד הטקסט בסביבת יוניקס.
AWK היא שפה לעיבוד קובצי טקסט.
היא מתייחסת לקובץ הקלט כרצף של רשומות, כאשר ברירת המחדל היא שכל שורה מהווה רשומה אחת.
כל רשומה מתחלקת לשדות, אשר מופרדות בברירת המחדל ברצף של רווחים או הזחות.
תוכנית AWK מגדירה רצף של תבניות ופעולות.
היא קוראת רשומה אחת בכל פעם, והרשומה נסרקת לאיתור התבניות.
לכל תבנית שנמצאת, מתבצעת הפעולה המתאימה לה.
התנאי הוא בדרך כלל ביטוי, וניתן להכניס אחריו סדרה של פעולות שונות.
ניתן להשמיט את התנאי ואת הפעולה, כאשר בברירת המחדל התנאי חיובי תמיד, והפעולה היא הדפסת הרשומה כולה.
נוסף על התנאי, אשר מכיל בדרך כלל ביטוי רגולרי כלשהו, ניתן להכניס את המילים השמורות BEGIN ו-END, אשר מורים לפעולה להתבצע בתחילת וסוף ריצת התוכנית, בהתאמה.
בשפה קיימים מספר משתנים מובנים בשפה, אשר ניתן להשתמש בהם בתנאי או בפעולה.
לדוגמה, השדות ברשומה ישמרו במשתנים $1, $2, $3 וכדומה, כאשר $0 יציין את הרשומה כולה.
ניתן למנות משתני סביבה נוספים כגון NR ו-NF, אשר מכילים את מספר הרשומות ומספר השדות ברשומה בהתאמה.
תוכנית פשוטה זו, תדפיס את המחרוזת "Hello, World!" לפלט הסטנדרטי:
ארקטיק וורפר מגנום הוא רובה צלפים לטווח ארוך, נגזרת של הארקטיק וורפר, שתוכנן ומיוצר על ידי החברה הבריטית Accuracy International.
רובי הצלפים ממשפחה זו פופולריים בשימוש אזרחים, שוטרים וחיילים מאז שהוצגה בשנות ה-80 של המאה ה-20. ה-AWM נחשב לאחד הרובים הטובים מסוגו בעולם, ומתחריו הבולטים הם המקמילן TAC-338, ה-PGM 338 והבארט MRAD (בקליבר 0.338), שביצועיהם דומים בטווח ובדיוק.
רובה ה-AWM הוא נגזרת של רובה הצלפים ארקטיק וורפר של Accuracy International.
הרובה Accuracy International Precision Marksman השתתף בתחרות של הצבא הבריטי ונבחר כתחליף לרובי הצלפים שהיו מבוססים על ה-Lee-Enfield.
הרובה נכנס לשירות תחת השם L96A1 בשנת 1982.
כמה שנים לאחר מכן, הצבא השוודי חיפש רובה חדש, ו-Accuracy International הציעה גרסה חדשה של ה-PM בשם Arctic Warfare או AW.
זאת הייתה ההתחלה של השם Arctic Warfare שיהפוך להיות השם העיקרי של משפחת הרובים.
כמה מהתכונות החדשות של הרובה כוללות מערכות שמאפשרות לו לפעול בטמפרטורות נמוכות וכמו כן חלקי הרובה הוגדלו כך שיהיה אפשר להשתמש בהם עם כפפות עבות.
הגרסה הזאת התקבלה על ידי השוודים ב-1988 בשם PSG-90.
בעקבות הצורך ברובה צלפים לטווחים ארוכים פיתחה Accuracy International את גרסת ה-AWM, שמשתמשת בתחמושת יותר חזקה מה-AW.
העיקרי שבהם הוא כדור 0.338 לפואה מגנום בקוטר 8.59 מ"מ.
בקליבר זה, הרובה מקבץ בדיוק של חצי מעלת קשת () בטווחים של 1500 מטר, דבר המציב אותו בשורה הראשונה של רובי 0.338 בעולם (המשמשים כרובה צלפים לטווחים ארוכים).
צבא בריטניה וצבא גרמניה, בנוסף למספר צבאות אחרים (בעיקר אירופאים) משתמשים בגרסה זו.
בצבא הבריטי נקרא ה-AWM בקליבר 0.338 בציון L115A1 וגרסה משופרת שלו בציון L115A3, והדיוק שלו הוא 0.5 דקת קשת.
ב-2009 צלף בריטי בשם קרייג הריסון שבר את שיא הצליפה מטווח רחוק כאשר הרג שני מקלענים של הטאליבאן מטווח 2,475 מטר (8,120 רגל) ברובה L115A3. ב-2012 נשבר השיא על ידי צלפים אוסטרליים שהשתמשו בבארט M82A1.
ב-2012 הודיעה אקורסי אינטרנשיונל על הפסקת ייצור ה-AWM ועל החלפתו ברובה מדור חדש - אקורסי אינטרנשיונל AX338.
: AWM בקליבר 0.338 בשימוש יחידות מיוחדות של צה"ל בכמויות קטנות.
: AWM בקליבר 0.338 בשימוש כוחות מיוחדים.
: דגם AWM-F בקליבר 0.300 וינצ'סטר מגנום תחת הציון G22.
: AWM – .338 Lapua בשימוש הצנחנים.
: תחת הציון AX-338 כרובה צלפים נגד צלפי אויב.
AWM-F ביחידת GROM וברגימנט הקומנדו
: בשימוש יחידה 601 של הכוחות המיוחדים
: בשימוש יחידת אלפא ללוחמה בטרור.
AWGN (ראשי תיבות של: Additive White Gaussian Noise; בתרגום לעברית: רעש גאוסי לבן חיבורי) הוא מודל רעש בסיסי בתורת האינפורמציה הבא לחקות את השפעתם מספר רב של תופעות טבעיות הנצפות במערכות.
שם המודל מצביע על מאפייניו:
Additive (חיבורי) – הרעש נוסף על רעשים שיכולים להיות פנימיים למערכת המידע.
White (לבן) – הרעש הוא אחיד לרוחב התדירויות השונות בפס של מערכת המידע, כמשל לצבע הלבן שהוא אור בעל אנרגיה אחידה לרוחב התדירויות בספקטרום הנראה.
Gaussian (גאוסי) – הרעש בעל מאפיינים של התפלגות נורמלית (גאוסית) בזמן עם ממוצע 0.
רעש במערכת פס רחב מגיע ממגוון מקורות טבעיים כגון תזוזת אטומים במוליכים (נקרא לפעמים רעש תרמי או רעש ג'ונסון-נייקוויסט), קרינת גוף שחור מכדור הארץ וגופים חמים אחרים, רעש מגרמי שמיים כמו השמש.
משפט הגבול המרכזי מצביע על כך שסכום מספר רב של השפעות אקראיות נוטה להיות התפלגות נורמלית, בקירוב טוב.
A Bailar הוא אלבום הסולו הראשון של הזמרת לאלי אספוסיטו.
לאלי קיימה הופעות רבות עם שירי האלבום (בין הצילומים לסדרות ולסרטים שבהם השתתפה) ובשנת 2016 היא עשתה סיבוב הופעות כפרידה מאלבומה הראשון, לסיבוב הופעות קוראים "A Bailar Tour".
במסגרת סיבוב ההופעות לאלי הופיעה בהמון מדינות מכל העולם וגם בישראל (בתאריכים 24–25 באפריל בהיכל מנורה מבטיחים) להופעה היו ביקורות טובות ובהופעה לאלי אף הציגה שיר מאלבומה השני Soy, שיצא שנתיים לאחר מכן.
האלבום הוכר בארגנטינה כאלבום זהב ובשיאו היה במקום 5 במצעד האלבומים.
ב-2015 זכה בפרס "פרמיוס גארדל", כ"אלבום זמר הפופ החדש הטוב ביותר" וכ"אלבום זמרת הפופ הטוב ביותר".
בנוסף, התברג במקום השלישי במצעד האלבומים שבאורוגוואי.
מדינהתוארמכירות ארגנטינה (CAPIF) זהב 20,000
(AWO (All Wrestling Organization היא ליגת היאבקות ישראלית אשר מנוהלת על ידי בוגר בית הספר להיאבקות של IPWA מאהרן עבד אל-חי (המופיע בארגון בשם הסוס הערבי) אשר הוקמה ביוני 2012. אלוף ה-AWO המכהן הוא בני ריגרוביץ' והאלוף הבלתי מעורער המכהן הוא גולדמן.
הליגה קיימה את מופע הבכורה שלה מול קהל שיא עבור הסצנה המקומית כאשר מעל ל-600 איש הגיעו לאולם הספורט העירוני של טירה.
המופע שודר לאחר מכן במלואו באתר החדשות המוביל במגזר הערבי פאנט והאירוע המרכזי היה הסוס הערבי נגד קרונוס על אליפות ה־AWO הפנויה שבסופה הסוס הערבי ניצח ונהפך לאלוף הראשון.
בחודש יולי 2012, AWO ערכו אירוע בשם "ראמבל הרמדאן", האירוע המרכזי שלו היה קרב צמדים בו נלחם הסוס הערבי עם הנמר הלבן נגד קן קרביס וקרונוס.
ב-13 באוגוסט שודרה כתבה אודות הארגון בערוץ MBC.
החל מאוקטובר 2013 מקיים הארגון דרך קבע מופעים בת"א, באותו חודש הגיע אלוף רוסיה איוון מארקוב ונטל חלק בקרב צמדים.
בנובמבר 2013 הגיע לארגון ג'ו אי לג'נד (לשעבר מתאבק WWE ו-TNA שזכה בעברו באליפות הזוגות של TNA) למופע שזכה לפרסום ב-ynet, ערוץ הספורט וחדשות הבוקר.
ב-29 במאי 2014 ה-AWO העלו את מופע ההיאבקות המקומי הראשון בחיפה, חודש לאחר מכן המופע שודר בערוץ "אגו טוטאל".
ב-26 ביוני נערך הרסלפסט השלישי כאשר מתאבקי ה־WWE לשעבר - כריס מאסטרס (אשר זכה באליפות ה-AWO) וקארליטו הגיעו להופיע עבור הקהל המקומי ובנוסף, איוון מארקוב עשה את חזרתו לארגון במופע זה.
מופע זה עלה לשידור בערוץ "אגו טוטאל" בחודש אוגוסט וחודש לאחר מכן שודר גם בערוץ "אגו".
בדצמבר 2014 ה-AWO העלו סיבוב הופעות בן יומיים שנקרא "אינטרנשיונל מייהם" אליו הגיעו כוכבי היאבקות עצמאיים מאירופה (ביניהם; איוון מארקוב שחזר בפעם השלישית להופיע בישראל, אלוף המשקל הקל של WWA (מקסיקו) הידי קארוואי, הלוצ'אדור הבינלאומי אל אקסנטריקו ועוד).
WrestleChurch 2 התקיים ב-19 ביולי 2015 בכפר יאסיף.
אייל סמיילי זכה בקרב רויאל בו הוא הפך לטוען לכתר לאליפות AWO שבהמשך האירוע הוא זכה באליפות כאשר הוא ניצח את הסוס הערבי מול קהל של למעלה מ-200 אוהדים.
באפריל 2016 היה מופע ששמו AWO: 11th Commandment: 2eXtreme שבו הקרב המרכזי היה גולדמן נגד הלבוי קרב לוצ'ה דור בו גולדמן ניצח עם הגודלסטומפ.
במאי 2016 התקיים מופע Road To Wrestlefest שהקרב המרכזי היה קרב שולחנות ובו התחרו הרוקסטאר נגד הסוס הערבי בו הסוס הערבי ניצח עם מהלך הסיום Spinebuster על השולחן.
ביוני 2016 התקיים המופע המרכזי של ה-AWO רסלפסט 5 שבו הקרב המרכזי היה בלונדוויל נגד הסוס הערבי בו בלונדוויל ניצח וזכה באליפות ומה שהיה זכור מהאירוע הוא הופעת בכורה של קבוצת האקדמיה A+ שבאה למרוד נגד ההנהלה.
ביולי 2016 התקיים SummeRevolution ובאירוע המרכזי היה את בלונדוויל וגולדמן נגד הסיסטם הסוס הערבי ורוקסטאר בו בלונדוויל וגולדמן ניצחו אחרי שגולדמן עשה למאהרן את הגולדסטומפ אחרי ש־A+ נכנסו והפריעו למאהרן.
באוגוסט 2016 התקיים המופע Survival בו התחרו ה-A+ נגד הסיסטם: הסוס הערבי, רוקסטאר, בלאק ממבה וג'סי רוי בו ה־A+ ניצחו ובזכות זאת מאהרן הפסיד את השליטה בארגון.
בספטמבר 2016 התקיים בקאנטרי אליצור נתניה המופע Reboot ששודר באגו טוטאל.
+חגורת אליפות אלוף מכהן תאריך זכייה אירוע אלוף קודםAWO Championshipבני ריגרוביץ'19 במרץ 2019AWO WarZoneCJ Chaos
+חגורת אליפות אלוף מכהן תאריך זכייה אירוע אלוף קודםAWO Undisputed Championshipגולדמן19 במרץ 2019AWO WarZoneפנויה
AWZ P70 Zwickau היא מכונית סופרמיני מתוצרת יצרנית הרכב המזרח גרמנית VEB Automobilwerke Zwickau (AWZ) (בשנת 1957 שונה שם החברה ל-"HQM Sachsenring GmbH" ) אשר יוצרה בין השנים 1955–1959.
סך הכול יוצרו 36,786 יחידות.
A Boy Named Sue (מילולית: נער בשם סוּ) הוא שיר שנכתב על ידי המשורר היהודי-אמריקאי של סילברסטיין וזכה לפופולריות בזכות ביצועו על ידי הזמר ג'וני קאש.
קאש הקליט את השיר בהופעה חיה שקיים ב-24 בפברואר 1969 בבית הכלא סן קוונטין בקליפורניה עבור האלבום שלו "בסן קוונטין" (At San Quentin).
הוא גם ביצע את השיר (עם ואריציות קומיות על הביצוע המקורי) בדצמבר אותה שנה במדיסון סקוור גארדן.
הביצוע המקורי בהופעה החיה בכלא סן קוונטין הפך לאחד הלהיטים הגדולים ביותר של קאש במצעד הפזמונים בילבורד הוט 100 והיחיד מבין הסינגלים שלו שהגיע למקום השני במשך שלושה שבועות, שני רק ל-Honky Tonk Women של הרולינג סטונז.
השיר הגיע באותה שנה גם לראש מצעד ה-Hot Country Songs ובמצעד המוזיקה העכשווית למבוגרים (Adult Contemporary) וב-14 באוגוסט 1969 זכה לתקליט זהב מטעם איגוד תעשיית ההקלטות האמריקאי.
באותה שנה הקליט גם סילברסטיין גרסה משלו באלבומו שנקרא באותו שם והופק על ידי צ'ט אטקינס ופלטון ג'רוויס.
השיר מספר על שאיפתו של בחור צעיר לנקום באביו שנטש אותו בגיל שלוש ושתרומתו היחידה לחייו הייתה השם שקרא לו, סו (Sue), שם הנפוץ בדרך כלל רק לבנות, וכתוצאה מכך הבחור הצעיר סבל מלעג ומהטרדות במשך כל חייו.
בשל כך, גדל סו להיות בחור קשוח ומסוכן, אף על פי שהוא משנה את מקום מגוריו בתכיפות גבוהה בשל הבושה ששמו גורם לו.
מתוך הזעם על המבוכה וההשפלה שהיו מנת חלקו, הוא נשבע למצוא ולהרוג את אביו על כך שהעניק לו את "השם האיום הזה".
בהמשך מאתר סו את אביו במסבאה בגלטינברג, טנסי, באמצע עונת הקיץ ומתעמת איתו באומרו: "שמי הוא סו!
אתה הולך למות עכשיו!" (!My name is Sue!
העימות בין השניים ממשיך לקטטה אלימה שנמשכת מחוץ למסבאה ברחוב בוצי.
לאחר שהשניים הכו זה את זה עד שכמעט והגיעו לעלפון חושים, מודה אביו של סו שהוא "הכלב חסר הלב" ("הבן זונה" בגרסתו של קאש), שהעניק לו את השם סו ומסביר שהשם ניתן לו כמחווה של אהבה.
בשל העובדה שאביו של סו ידע שהוא לא יתפקד כאביו של הילד, הוא נתן לו את השם הזה, בהאמינו (בצדק) שההשפלה שתהיה מנת חלקו תאלץ אותו "להיות קשוח או למות" (get tough or die).
בהבינו זאת, משלים סו עם אביו והם מתפייסים.
לאחר שלמד את הלקח, מסיים סו את השיר בהבטחה לקרוא לבנו "ביל או ג'ורג', הכל רק לא סו".
הסיפור שהיווה השראה לכתיבת השיר היה סיפורו של ידידו של סילברסטיין, ההומוריסט ג'ין שפרד , שכילד זכה לעיתים קרובות ללגלוג בשל שמו שנשמע כשם של בת.
ייתכן גם שההשראה לשיר הגיעה משמו של עורך הדין סו ק.
היקס ממדיסונוויל, טנסי, שעל אף שהיה ידידו של ג'ון סקופס, הוא נמנה עם צוות התביעה נגדו במה שנודע כמשפט הקופים.
היקס נקרא על שם אמו שמתה בלידתו.
באוטוביוגרפיה שלו, ציין קאש שהוא רק קיבל את השיר מסילברסטיין.
הוא כלל את השיר באותה הופעה בבית הכלא כניסיון.
הוא לא ידע את מילות השיר בעל פה ובסרטון של ההופעה ניתן להבחין שהוא נעזר בדף עם מילות השיר.
קאש ציין שהוא הופתע מהצלחתו של השיר בקרב קהל האסירים.
הביצוע המחוספס והספונטני של השיר עם ליווי נכלל באלבום ההופעה שהופק ונעשה לאחד מלהיטיו הגדולים של קאש.
על פי הביוגרף של קאש, רוברט הילברן, הכוונה לבצע את השיר לא הייתה ידועה לצוות הטלוויזיה הבריטי שצילם את ההופעה ואף לא לחברי להקתו של קאש.
כאמור, הוא נעזר בדף עם מילות השיר בעוד שהלהקה אלתרה במקום את הליווי.
בעוד ששיר אחר, בשם "סן קוונטין" היה אמור להיות הלהיט המרכזי בהופעה ובאלבום שהופק בעקבותיה, הפך השיר "נער בשם סו" לתוצר העיקרי של ההופעה.
קאש ביצע את השיר גם בתוכנית הבידור שלו ששודרה ברשת ABC בין השנים 1969 – 1971 וסיים אותו בשורה "ואם יהיה לי אי פעם בן, אני חושב שאקרא לו...
ג'ון קרטר קאש", בהתייחסו לבנו שנולד אז.
קאש ביצע את השיר גם בהופעה שקיים בבית הלבן באפריל 1970. בשנים שלאחר מכן הוא חזר למשפט הסיום המקורי, "רק לא סו", אך שינה את תחילתו של משפט הסיום ל"אם יהיה לי עוד בן...".
כשהופיע קאש בשנות ה-80 ושנות ה-90 של המאה ה-20 עם להקת The Highwaymen הוא נהג לסיים את השיר באומרו: "אם יהיה לי בן נוסף, אני חושב שאקרא לו ויילון, או וילי, או קריס", בהתייחסו לחבריו ללהקה, ויילון ג'נינגס, וילי נלסון וקריס קריסטופרסון.
על פי הביוגרף של סילברסטיין, מיץ' מאיירס, הייתה זו ג'ון קרטר קאש שעודדה את בן זוגה לבצע את השיר.
סילברסטיין הציג להם את השיר בעת אירוע חברתי-מוזיקלי.
ב-1978 כתב סילברסטיין שיר המשך בשם "אביו של הנער בשם סו" ובו הוא סיפר על הסיפור מנקודת מבטו של האב.
ההקלטה היחידה הידועה של שיר זה של אומן מהשורה הראשונה היא של סילברסטיין עצמו.
בהמשך הקליטו מגוון של אומנים גרסאות כיסוי לשיר זה.
בספטמבר 1970 כלל מד מגזין בגיליון מספר 137 שלו פרודיה שכותרתה "כלב זכר בשם לאסי", על בסיס העובדה שבסרטים ובסדרות הטלוויזיה שהתבססו על הספר לאסי חוזרת הביתה, כיכב כלב קולי זכר בדמותה של הכלבה לאסי שהייתה נקבה.
בפרק של סדרת הטלוויזיה משפחת פרטרידג' מופיעה דמות של יליד אמריקאי שמציג את עצמו בשם סו (Sioux) ובני המשפחה מגיבים לכך בשאלה "נער בשם סו?".
ההשלכות המגדריות של שם השיר הובילו לקיומם של מחקרים שונים בתחום המין והמגדר.
במרכזו של הסרט הדוקומנטרי "נער בשם סו" משנת 2001 מתואר טרנסג'נדר והשיר נכלל בפס הקול של הסרט.
ספר משנת 2004 בשם "נער בשם סו: מגדר ומוזיקת הקאנטרי" דן בתפקידי המגדר במוזיקת הקאנטרי האמריקאית.
בסרט Swingers משנת 1996 קרויה אחת הדמויות הגבריות בשם סו.
ההסבר לשמו, כפי שמצוין על ידי אחת הדמויות האחרות, הוא ש"אביו היה מעריץ גדול של ג'וני קאש".
בשירים One Big Mob ו-Save This Lady של להקת רד הוט צ'ילי פפרז מופיע אזכור לשיר "נער בשם סו".
בפרק מסדרת האנימציה המעבדה של דקסטר הקרוי "נער בשם סו", נזכר מנדארק שבינקותו ובילדותו כינו אותו הוריו ההיפים בשם "סוזן" וכיצד הוא גילה את גבריותו באמצעות המדע.
בגרסה השנייה של השיר Crackerman של להקת סטון טמפל פיילוטס קיימת התייחסות ל"נער בשם סו".
AWS Shopper היא מכונית סופרמיני, 4 נוסעים, מתוצרת יצרנית הרכב הגרמנית Automobilwerk Walter Schätzle אשר יוצרה בין השנים 1971–1974, בברלין, גרמניה.
סך הכול יוצרו 1,700 יחידות.
מכוניות נוסעים - 3 דלתות (2 דלתות צד + דלת אחורית (נדיר לתקופה)).
"AWS Shopper" - יוצרו 1400 יחידות.
"Piccolo" - יוצרו 300 יחידות.
A 4 App (מוכר כ-A4APP) הוא אלבום ההופעה הראשון של הזמרת-יוצרת האמריקאית אנסטייז'ה.
אלבום ההופעה יצא לאור ב-16 בדצמבר 2016, על ידי חברות התקליטים Foureyez הפקות ו-LME רקורדס.
אלבום זה מכיל אוסף של הופעות חיות של הזמרת מתוך סיבוב ההופעות "Ultimate Collection Tour" שהתקיים ב-2016, במטרה לקדם את אלבום האוסף שלה, Ultimate Collection.
שם האלבום נגזר מדבר אשר אנסטייז'ה עשתה לפני כל הופעה בסיבוב ההופעות: היא העלתה אפליקציה 24 שעות לפני המופע וביקשה מהמעריצים שלה לבחור את השיר שהם הכי היו רוצים שהיא תופיע איתו (כולל שירים שלא יצאו באופן רשמי) והשיר היה נבחר ברוב קולות היה נוסף לרשימת השירים של המופע.
לאפליקציה קראו A App (קיצור של Anastacia App), כשם האלבום.
בספטמבר 2016, פורסם באתר PledgeMusic כי הזמרת צפויה להוציא לאתר האינטרנט שלה אלבום חדש ודרך האתר המעריצים יוכלו להזמין את האלבום בגרסה חתומה.
כחודש לאחר מכן אנסטייז'ה חשפה כי אותו אלבום הוא אלבום הופעה חיה ולמעשה המעריצים יוכלו לבחור את ההופעות שיהיו באלבום, שוב דרך אפליקציה מיוחדת אותה הזמרת העלתה לחנויות האפליקציות.
בנוסף לכך, הזמרת חשפה בשידור חי בפייסבוק כי למעריצים תינתן ההזדמנות לעצב את עטיפת האלבום.
A Christmas Duel (בעברית: דו-קרב חג מולד) הוא סינגל שהוקלט על ידי הזמרת-יוצרת האמריקאית סינדי לאופר, ביחד עם להקת הגראז' רוק השוודית ההייבס.
השיר יצא לאור ב-19 בנובמבר 2008, כסינגל שלא מתוך אלבום, לכבוד חג המולד.
השיר הגיע אל המקום הרביעי במצעד השירם שבשוודיה.
השיר נכתב על ידי רנדי פיצסימונס והמפיק המוזיקלי שלו טרם נודע.
בהתחלה, התברג השיר במקום השישי במצעד השירים שבשוודיה ולאחר מכן, עלה למקום הרביעי.
השיר יצא על גבי תקליטור, תקליט 7 אינץ' והיה זמין להורידה דיגיטלית.
בראיון, אמרו ההייבס כי "תמיד חלמנו לעשות דואט עם סינדי לאופר".
כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.
מדינהתאריך יציאהפורמטחברת תקליטיםמקורעולם19 בנובמברתקליטור • 7" • הורדה דיגיטלית
A Christmas Album (בעברית: אלבום חג המולד) הוא אלבום חג המולד הראשון ואלבומה העשירי של הזמרת ברברה סטרייסנד.
האלבום כולל אוסף של גרסאות כיסוי לשירי חג מולד לאורך השנים.
האלבום זכה להצלחה רבה בארצות הברית כאשר הפך לאלבום חג המולד הנמכר ביותר במדינה לשנת 1967. בשנת 1981 הוא נכנס לראשונה גם למצעד האמריקאי הרשמי (למקום ה-108) ושהה שם 5 שבועות.
בשנת 2012 האלבום נכנס בפעם השנייה למצעד האמריקאי (למקום ה-183) שם שהה שבועיים נוספים.
בינואר 2013 האלבום נכנס מחדש למצעד אלבומי החג האמריקאי (למקום ה-31) שם שהה במשך שבועיים.
נכון להיום מכירותיו של האלבום עומדות על 5 מיליון עותקים במדינה.
"A Brand New Day" הוא סינגל של להקת הבנים הדרום קוריאנית BTS בשיתוף הזמרת השוודית זארה לארסון.
השיר יצא לאור ב-14 ביוני 2019, על ידי חברות התקליטים ביג היט ו-TakeOne, כסינגל שני מתוך האלבום BTS World: Original Soundtrack.
אזורתאריך יציאהפורמטחברת תקליטיםמקורעולם14 ביוני 2019הזרמת מוזיקה • הורדה דיגיטליתביג היט • TakeOne
אקסה היא חברה רב-לאומית צרפתית, המציעה שירותי ביטוח, ניהול השקעות ושירותים פיננסיים.
נכון לשנת 2024, היא חברת השירותים הפיננסיים הרביעית בגודלה מבחינת הכנסות בצרפת, והחברה הצרפתית השלישית בגודלה.
המטה הראשי של החברה נמצא ברובע השמיני של פריז, צרפת.
מלבדו מפעילה החברה סניפים במדינות מערב אירופה, אמריקה הצפונית, המזרח התיכון ואפריקה.
החברה היא רכיב במדד שוק המניות יורו סטוקס 50. בשנת 2025, החברה דורגה במקום ה-44 ברשימת פורבס גלובל 2000.
החברה הוקמה בשנת 1816 בשם אנסיין מוטוואל (Ancienne Mutuelle) כחברה המספקת שירותי ביטוח.
בשנת 1978, רכשה את חברת הביטוח הצרפתית - Compagnie Parisienne de Garantie ושינתה את שמה למוטוואלס יוני (Mutuelles Unies).
בשנת 1982, התמזגה עם קבוצת דורות (Drouot) ושינתה את שמה למוטוואלס יוני/דורות (Mutuelles Unies/Drouot).
בשנת 1985, החליפה החברה את שמה לאקסה (AXA) וכמו כן גם את הלוגו והמיתוג שלה.
בשנת 1991, רכשה אקסה את חברת Equitable בסכום שלא פורסם.
בשנת 1996, הפכה אקסה לתאגיד הביטוח הגדול ביותר בצרפת לאחר שרכשה את חברת Union des Assurances De Paris ושינתה את שמה ל-AXA-UAP.
בחודש פברואר 1999, רכשה את חברת הביטוח הבריטית Guardian Royal Exchange תמורת כ-5.7 מיליארד דולר.
בשנת 1999, חזרה למיתוג המקורי תחת השם AXA.
בשנת 2000, רכשה אקסה את כל המניות של חברת Sun Life & Provincial Holdings.
בחודש יולי 2006, רכשה אקסה את קבוצת ווינטרטור (Winterthur Group) מחברת קרדיט סוויס תמורת כ-9 מיליארד אירו.
בחודש ספטמבר 2018, רכשה אקסה את קבוצת הביטוח האמריקאית אקס אל (XL Group Ltd) תמורת כ-15.3 מיליארד דולר.
בחודש מאי 2021, הצהירה החברה שהיא מפסיקה להפיק פוליסות ביטוח שכוללות תשלומי כופר להאקרים.
כיום, לחברת אקסה אין משרדים בישראל, אך היא משתפת פעולה עם חברות ישראליות מתחומים שונים:
בשנת 2000, מינתה אקסה את חברת הביטוח סהר, מקבוצת הראל השקעות בביטוח, להיות השותף הגלובלי שלה בישראל.
בשנת 2001, פורסם שיו"ר חברת הביטוח אקסה בוחן השקעות בהיי-טק בישראל באמצעות חברת הביטוח הפניקס.
בשנת 2016, נתנה חסות לתחרות הסטרטאפים בעולם הביטוח.
בשנת 2018, השקיעה אקסה כ-8 מיליון יורו בחברת הסטארט-אפ הישראלית Setoo.
בשנת 2019, הייתה אקסה בין המשקיעות בחברת הפינטק הישראלית Zeitgold.
בשנת 2019, הקימה קרן שצפויה להשקיע בחברות סטארט-אפ ישראליות.
אצטדיון הכדורגל בעיר בראגה - בין השנים 2007–2010.
הקרן למניעת מחלות זיהומיות ופעילות נגד מחלת הקורונה - חצי מיליון אירו בשנת 2019.
חסות לקבוצת הכדורגל ליברפול - החל משנת 2020.
A Christmas Symphony הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום הווידאו, A Christmas Symphony.
סיבוב ההופעות המקורי החל ב-26 בנובמבר 2021, והסתיים ב-21 בדצמבר 2021. במקור, קיימה ברייטמן ב-19 בדצמבר 2020 הופעה חד-פעמית שצולמה והופצה בווידאו; היא התקיימה בלונדון, אנגליה.
בשנה שלאחר מכן, החליטה לצאת לסיבוב הופעות בארצות הברית בלבד, במסגרתו הופיעה שבע-עשרה פעמים החל מנובמבר ועד דצמבר של אותה השנה.
סיבוב ההופעות התקיים ברחבי ארצות הברית בלבד, וכלל כשבע-עשרה הופעות בסך הכול.
לאור הצלחתו של "A Christmas Symphony" ברחבי ארצות הברית, החליטה ברייטמן לקיים שש הופעות ביפן בשנת 2022. אותן ההופעות התקיימו בשלוש ערים שונות במדינה: טוקיו, נגויה ואוסקה.
כרטיסי VIP הוצעו למכירה כבר באמצע שנת 2022. שבע הופעות נוספות ברחבי אסיה התווספו לאור הצלחת שש הקודמות.
בשנת 2023, התווספו עשרים-ושתים הופעות נוספות לאור הצלחת הקודמות; הן אירעו ברחבי אמריקה הצפונית.
בשנת 2024 התווספו ארבע-עשרה הופעות נוספות, מתוכן שלוש-עשרה בארצות הברית והופעה אחת במקסיקו.
בכל אחת מההופעות התקיים מפגש VIP עם ברייטמן.
להלן רשימת השירים אשר בוצעו במהלך ההופעה הראשונה שהתקיימה בסיבוב ההופעות:
A Christmas Symphony הוא אלבום הווידאו השנים עשר של הזמרת-יוצרת האנגלייה שרה ברייטמן.
אלבום הווידאו יצא לאור ברחבי העולם בדצמבר 2020, לכבוד חג המולד והופץ כמהדורה מוגבלת.
ההופעה שהוא כולל התקיימה במקור ב-19 בדצמבר 2020, כמה ימים לפי הפצתו ברחבי העולם.
על בסיס אלבום הווידאו, יצאה ברייטמן בשנת 2021 לסיבוב ההופעות, "A Christmas Symphony".
לקראת עונת החגים ב-2020, הודיעה ברייטמן שהיא עתידה לקיים הופעה מיוחדת וחד-פעמית.
בהמשך לכך, פרסמה ששם ההופעה יהיה, A Christmas Symphony, והודיעה על כך שהיא תצולם ותופץ בווידאו ברחבי העולם.
לבסוף, פרסמה שהיא תתקיים ב-19 בדצמבר 2020 בכנסיית קרייסט, ספיטלפילדס , לונדון שבאנגליה.
לקראת סוף אלבום הווידאו, מתנגן השיר "I Wish It Could Be Christmas Everyday", תוך שהקרדיטים מופיעים.
"A Beautiful Noise" הוא שיר שהוקלט על ידי הזמרות האמריקאיות אלישה קיז וברנדי קרלייל.
השיר נכתב על ידי קיז, קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו.
הוא יצא לאור כסינגל ב-29 באוקטובר 2020 דרך RCA רקורדס.
השיר בוצע בשידור חי ב-Every Vote Counts: A Celebration of Democracy, והן הוציאו את הסינגל מיד לאחר שידור הבכורה של השיר ב-CBS.
השיר נכלל גם במהדורה המחודשת הדיגיטלית של אלבום האולפן השביעי של קיז, Alicia שיצא לאור ב-2020, שיצא ב-18 בדצמבר 2020. השיר קיבל מועמדות לשיר השנה בטקס פרסי הגראמי ה-64.
"A Beautiful Noise" הוקלט כדי לעורר השראה בבוחרים אמריקאים להצביע בבחירות לנשיאות ארצות הברית 2020. השיר נוצר על ידי צוות פזמונאיות המורכב מאלישה קיז, ברנדי קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו.
ברנדי קלארק הייתה הפזמונאית הראשונה שנוסף לצוות, ואחריו לורי מק'קנה, הילרי לינדזי וכן הלאה.
השיר הועבר בין כל שמונת הכותבות במטרה לייצג מגוון באמצעות מגוון השקפות, קולות ונקודות מבט.
במאמר בוראייטי, עלי הרנל מלייב ניישן דנה כיצד נוצר השיר, וקבעה שהן קיוו לחגוג את זכות הבחירה לנשים לקראת הבחירות לנשיאות ב-2020. שנת 2020 מציינת את יום השנה ה-100 לתיקון ה-19 לחוקת ארצות הברית ויום השנה ה-55 לחוק זכות ההצבעה, והשיר נועד לכבד אירועים אלו על פי הרנל.
אלישיה קיז הנחתה את הספיישל Every Vote Counts: A Celebration of Democracy של CBS לצד קרי וושינגטון ואמריקה פררה, שם בוצע לראשונה השיר.
אלישה קיז וברנדי קרלייל ישבו ליד פסנתרים נפרדים זו מול זו בזמן שהן ביצעו את השיר.
קיז וקרלייל הופיעו ללא ליווי מוזיקלי נוסף מלבד הפסנתרים שלהן.
במרוצת השנים, הוקלט בידי אמנים שונים ברחבי העולם בגרסאות שונות.
בשנת 1995 הזמרת סלינה הקליטה את השיר מחדש עבור אלבום האוסף, The Songs of West Side Story, אשר הכנסותיו נתרמו לעמותת APLA הילת'.
השיר הופץ כסינגל רשמי בשנת 1996 על ידי RCA ויקטור בפורמט מקסי סינגל, שכלל מספר רמיקסים לשיר.
גרסה זו הופקה על ידי דייוויד פאק ושילה אי.
"A Boy Like That" (גרסת רדיו ראשונה) – 4:06
"A 67-es út" ("אַ הַטוואַן-הֶטֶש אוּט" - בתרגום חופשי לעברית: "כביש 67" או "הדרך ה-67") הוא שיר של הלהקה ההונגרית ריפבליק.
את השיר כתב והלחין סולן הלהקה, לאסלו בודי ("ציפה").
הופעתה המשמעותית הראשונה של להקת ריפבליק הייתה במופע כישרונות שהתקיים בעיירה בלטונללה , הסמוכה לכביש 67, ולכן כביש 67 נחשב לחלק מההיסטוריה של הלהקה.
לדברי סולן הלהקה לאסלו בודי, המכונה "ציפה", השיר נכתב על נערה מהעיר קאפושוואר, הסמוכה אף היא לכביש 67. ב-1997 זכה השיר בפרס ינה הוסקה לשיר השנה לשנת 1996. בשנת 2006 קיים אתר origo.hu הצבעה בקרב הקוראים לבחירת השיר ההונגרי הפופולרי הטוב ביותר בכל הזמנים.
השיר אמנם לא הגיע למקום הראשון, אך נכלל בעשירייה הראשונה.
שני האלבומים שבהם נכלל השיר הגיעו למעמד של אלבום פלטינה.
ב-1995 היה זה האלבום Disco, שזכה מאז למעמד אלבום יהלום, וב-2013 היה זה אלבום ההופעה החיה 20 éves ünnepi koncert.
השיר נשאר אחד מלהיטיה הגדולים ביותר של הלהקה, עדיין מנוגן ברדיו ההונגרי גם קרוב ל-30 שנה אחרי צאתו לאור, והלהקה מקפידה לבצע אותו בהופעות.
בשנת 1997, על כביש 67 באזור שאחרי הגשר שמעל אגם דשדה, הוצב עמוד זיכרון המנציח את חברי להקת ריפבליק.
העמוד הוא פרי יצירתו של הפסל יוז'ף קלינג, ושם היצירה הוא "השיבה הביתה".
בשנת 2013 נפטר ציפה מהתקף לב בגיל 47. על מנת להנציח את זכרו, הוחלט להקים כביש מוזיקלי, הראשון מסוגו בהונגריה, שנחנך ב-2019. קטע הכביש, שאורכו הכולל כ-500 מטרים, ממוקם על כביש 67, בקילומטר ה-59 של הכביש, בכיוון הנסיעה מאגם בלטון לקאפושוואר.
נסיעה על הכביש בקטע המדובר כשהרכב נוסע סמוך לשולי הכביש, משמיעה את קטע הפתיחה של השיר.
מהירות הנסיעה המומלצת על מנת לשמוע את הקטע היא 80 קמ"ש.
A Beautiful Time הוא אלבום האולפן ה-72 של וילי נלסון, שיצא ב-29 באפריל 2022 ביום הולדתו ה-89. האלבום, שהופק על ידי באדי קאנון, כולל שירים מקוריים של נלסון, כמו גם גרסת כיסוי של הביטלס ולאונרד כהן.
ב-10 בפברואר 2022, נלסון הוציא את הסינגל "I'll Love You Till the Day I Die" שיר שנכתב על ידי כריס סטייפלטון ורודני קרוול.
האלבום זכה בפרס גראמי לאלבום הקאנטרי הטוב ביותר בטקס פרסי גראמי ה-65, בעוד שהסינגל המוביל של קרוול וסטייפלטון "I'll Love You Till the Day I Die" היה מועמד בקטגוריית שיר הקאנטרי הטוב ביותר.
A Beautiful Noise, המחזמר של ניל דיימונד הוא מחזמר להיטים המבוסס על חייו ושיריו של ניל דיימונד.
המחזמר כולל תסריט מאת אנטוני מק'קארטן, כוראוגרפיה מאת סטיבן הוג'ט ובימוי מאת מייקל מאייר.
הפקת המחזמר רצה ריצה מוגבלת החל מה-21 ביוני עד ה-31 ביולי 2022 בתיאטרון אמרסון קולוניאל בבוסטון.
ניל דיימונד ואשתו נכחו בערב הפתיחה.
צוות השחקנים כלל את וויל סוונסון בתפקיד דיימונד (אז), מארק ג'ייקובי בתפקיד דיימונד (היום), רובין הורדר בתפקיד מרסיה ולינדה פאוול בתפקיד הרופאה.
בספטמבר 2022, הוכרז שסוונסון, ג'ייקובי, הורדר ופאוול ישובו לגלם את תפקידיהם בהפקת המחזמר בברודוויי.
שאר צוות השחקנים כולל את ג'סי פישר בתפקיד ג'יי פוזנר, מייקל מקורמיק בתפקיד פול קולבי/ טומי או'רורק, טום אלן רובינס בתפקיד ברט ברנס/ קייב דיימונד וברי סודיה בתפקיד אלי גרינוויץ'/ רוז דיימונד.
ערב הפתיחה של המחזמר התקיים ב-4 בדצמבר 2022 בתיאטרון ברודהאסט בברודוויי, כשההצגות המקדימות החלו ב-2 בדצמבר.
ניל דיימונד ואשתו נכחו בערב הפתיחה ודיימונד הוביל שירה בציבור של השיר "Sweet Caroline".
המחזמר הרוויח למעלה ממיליון דולר ממכירת כרטיסים בשבוע הראשון לפתיחתו.
עם פריצתו הראשונה לתודעה בכתיבת שירים בשנות ה-60 והעלייה המטאורית שלו בשנות ה-70, והרבה אכזבות מוחצות וניצחונות מלהיבים לאורך הדרך, ניל דיימונד שמר על רמה כמעט בלתי נתפסת של כוכבות על במשך חמישה עשורים רצופים.
איך ילד יהודי עני מברוקלין הפך לאחד מהאמנים הנערצים ביותר בכל הזמנים?
יש רק דרך אחת לספר את זה: מערכה מוזיקלית ללהיטים המפורסמים שעיצבו את העידן שלו וכבשו את העולם.
דמותברודוויי (2022)ניל דיימונד (אז)וויל סוונסוןניל דיימונד (היום)מארק ג'ייקובימרסיה מרפירובין הורדררופאהלינדה פאוולג'יי פוזנרג'סי פישרפול קולבי/ טומי או'רורקמייקל מקורמיקברט ברנס/ קייב דיימונדטום אלן רובינסאלי גרינוויץ'/ רוז דיימונדברי סודיה
שנהפרסקטגוריהמועמדתוצאה2023פרס ליגת הדרמההפקת מחזמר יוצאת מהכללאנטוני מק'קארטןפרס הביצוע הנכבדוויל סוונסוןפרסי צ'יטה ריברהכוראוגרפיה יוצאת מהכלל במופע ברודווייסטיבן הוג'טרקדן יוצא מהכלל במופע ברודוויירובין הורדרג'ס לפרוטואנסמבל יוצא מהכלל במופע ברודווייפרס דרמה דסקעיצוב פאות ושיער יוצא מהכלללוק ורשורןהופעה משנית יוצאת מהכלל במחזמררובין הורדרמארק ג'ייקוביפרס מעגל המבקרים החיצונימופע ברודוויי חדש יוצא מהכלל
"A Bar Song (Tipsy)" הוא שיר של הזמר האמריקאי שאבוזי.
הוא יצא ב-12 באפריל 2024, כסינגל מתוך אלבומו Where I've Been, Isn't Where I'm Going.
השיר הגיע למקום הראשון בקנדה ובשוודיה, ולעשירייה הפותחת באוסטרליה, אירלנד, ניו זילנד, בריטניה וארצות הברית.
במהלך קיץ 2024, ספוטיפיי חשפה את רשימת שירי הקיץ שלהם לשנת 2024 והכלילה את השיר "A Bar Song (Tipsy)" בדירוגם.
שאבוזי הוציא את "A Bar Song (Tipsy)" באפריל 2024. השיר משלב את הסינגל משנת 2004 של J-Kwon "Tipsy".
מבחינה לירית, השיר עוסק בקריין שמתוסכל מעבודתו קשה, ומוציא את התסכולים שלו באמצעות שתיית אלכוהול בבר.
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות6
"A Bar Song (Tipsy)" הגיע למקום הראשון במצעד שירי הקאנטרי של "בילבורד".
כשהוא מחליף את "Texas Hold 'Em" של ביונסה בראש המצעד, זה גרם לכך שלראשונה בהיסטוריה שני אמנים שחורים החזיקו במקום הראשון במצעד זה ברציפות.
השיר גם הוביל במצעד זה במשך 23 שבועות.
השיר הוא אחד מ-24 שירים בלבד בהיסטוריית מצעד ההוט 100 שהובילו את המצעד במשך 12 שבועות או יותר.
ב-8 ביולי 2024, השיר הגיע למקום הראשון במצעד בילבורד הוט 100. ההישג הזה הפך את שאבוזי לאמן השחור הראשון שהגיע לראש מצעד ההוט 100 ומצעד שירי הקאנטרי עם אותו שיר, והשיר ה-28 בהיסטוריה שהגיע להישג זה.
נכון לנובמבר 2024, השיר נמצא במקום הראשון במצעד במשך 19 שבועות ברציפות, שיא שנקבע בעבר על ידי השיר "Old Town Road" של ליל נאז X ובילי ריי סיירוס בשנת 2019.
השיר הגיע למקום השני במצעד שירי הקיץ של בילבורד ודורג במקום הרביעי ברשימת "Top Songs of 2024: Global" של אפל מיוזיק.
A Christmas Story (בתרגום חופשי לעברית: סיפור חג המולד) הוא סרט חג מולד קומי אמריקאי משנת 1983 בבימויו של בוב קלארק אשר מבוסס בעיקר על הספר "In God We Trust: All Others Pay Cash" משנת 1966 מאת ג'ין שפרד אשר מכיל אוסף של סיפורים סמי-אוטוביוגרפיים.
התסריט נכתב בשיתוף פעולה בין ג'ין שפרד, בוב קלארק ולי בראון.
בעוד שהסרט לא זכה להצלחה רבה כאשר יצא במקור לאקרנים, לאורך השנים הוא צבר פופולריות רבה בארצות הברית ובקנדה בעיקר משום שהוא שודר באופן תדיר בטלוויזיה.
החל מסוף שנות ה-90 ערוץ TNT וערוץ TBS מקפידים לשדר את הסרט מדי שנה בחג המולד כאשר הם עורכים מרתון של 24 שעות במהלכו הסרט משודר ברציפות 12 פעמים בין ערב חג המולד ליום חג המולד.
הסרט נחשב כיום לאחד מסרטי חג המולד הפופולריים ביותר בכל הזמנים בארצות הברית ובקנדה.
הסרט זכה בשני פרסי ג'יני קנדיים בשנת 1984, ובשנת 2012 החליטה ספריית הקונגרס לשמר את הסרט בארכיון הסרטים הלאומי של ארצות הברית בשל "חשיבותו התרבותית, ההיסטורית והאסתטית".
עלילת הסרט, אשר מתרחשת בדצמבר 1940 בעיירה הבדיונית הוהמן שממוקמת בחלקה הצפון-מערבי של מדינת אינדיאנה, מתמקדת בילד בן ה-9 ראלפי פרקר (מגולם על ידי פיטר בילינגסלי) ומשפחתו בתקופת חג המולד.
פיטר בילינגסלי בתפקיד ראלפי פרקר
דארן מקגאווין בתפקיד מר פרקר
מלינדה דילון בתפקיד גברת פרקר
איאן פטרלה בתפקיד רנדי פרקר
זאק וורד בתפקיד סקוט פרקוס
טדה מור בתפקיד מיס שילדס
ג'ין שפרד בתפקיד המספר (ראלפי מבוגר)
בעקבות הצלחת הסרט הופקו לו שלושה סרטי המשך:
"My Summer Story" – הסרט, בבימויו של בוב קלארק, יצא לאקרנים ב-1994.
"A Christmas Story Christmas" – הסרט שודר במקור ב-HBO Max בשנת 2022 והשתתפו בו רוב השחקנים מהסרט המקורי.
בנובמבר 2012 מחזמר המבוסס על הסרט עלה לבמות בברודוויי.
המחזמר בוים על ידי ג'ון רנדו עם כוריאוגרפיה מאת וורן קרלייל.
המחזמר היה קיבל מספר מועמדויות לפרסי טוני.
הסרט צולם בעיקר בקליבלנד שבאוהיו, ובטורונטו שבקנדה.
החזית של בית משפחת פרקר צולם בקליבלנד, בעוד שהסצנות שהתרחשו בתוך הבית צולמו באולפן בטורונטו.
הבית בקליבלנד הפך עם השנים למוזיאון המוקדש לסרט ואשר בו מבקרים מדי שנה אלפי אנשים.
סצנת חנות הכלבו בו ראפלי פוגש את סנטה קלאוס צולמה בחנות הכלבו "Higbee's" במרכז קליבלנד.
A Collection of Great Dance Songs (בעברית: אוסף של שירי ריקוד טובים) הוא אלבום אוסף של להקת הרוק הבריטית פינק פלויד שיצא בשנת 1981.
שם האלבום משעשע במידה מסוימת, מכיוון שפינק פלויד לא מזוהים בדרך כלל עם יצירת מוזיקת ריקודים.
שם זה כנראה ניתן לאלבום בשל התמונה שעל עטיפת האלבום, ובה שני רקדני ריקודים סלוניים קשורים בחבלים לרצפה, כך שהם אינם יכולים לזוז.
בתוך האלבום עצמו ישנן תמונות של רקדנים על רקע שחור (במהדורה האמריקאית) או על רקע לבן (במהדורה האנגלית).
האלבום מכיל חלקים מהשיר "Shine On You Crazy Diamond" (חלקים 1, 2, 4 ו-7 בלבד), בשל חוסר במקום על התקליט.
האלבום גם מכיל את עריכה מחודשת של השיר "Another Brick in the Wall (Part 2)".
השיר "Money" שמופיע בשיר הוא הקלטה מחודשת של השיר המקורי.
הקלטה זו נעשתה בשל סירוב מחברת ההקלטות קפיטול רקורדס לתת רישיון שימוש ברצועה לקולומביה רקורדס.
ההקלטה המחודשת בוצעה על ידי דייוויד גילמור ודיק פרי בלבד, כאשר גילמור ביצע לבדו את תפקיד הגיטרה, התופים, הקלידים, הבאס והקולות, ופרי ביצע את תפקיד הסקסופון (פרי ביצע גרסה מחודשת לקטע הסקסופון שלו בשיר).
הקלטת השיר המחודשת הופקה על ידי גילמור וג'יימס גות'רי.
ישנם כמה הבדלים בין ההקלטה המחודשת של השיר לבין הגרסה המקורית שלו, בעיקר בסולואי הגיטרה והסקסופון השונים, ובחזרה של גילמור על המילה "away" בסוף השיר בהקלטה המחודשת במקום צליל גבוה בהקלטה המקורית.
צורת התיפוף בשיר שונה מזאת של ניק מייסון, במיוחד בזמן סולו הגיטרה.
A Hard Day's Night (לילה של יום מפרך) הוא אלבום האולפן השלישי של להקת הביטלס, שיצא לאור בבריטניה ב-10 ביולי 1964. האלבום הוא גם פסקול הסרט הראשון של הלהקה הנושא את אותו השם.
גרסת האלבום שיצאה בארצות הברית יצאה לאור כשבועיים לפני הגרסה הבריטית, על ידי חברת ההקלטות United Artists Records עם שוני בסדר השירים.
לבסוף, הוחלף בגרסה הבריטית המקורית בעת יציאתו לאור על גבי קומפקט דיסק ב-1987, 17 שנים לאחר שהלהקה התפרקה.
למרות התפתחות כישרון הלהקה בכתיבת שירים, האלבום נצמד לסגנון רוק אנד רול בסיסי שניכר בנגינה ומבנה השירים.
זהו האלבום הראשון של הביטלס בו לא מופיעות גרסאות כיסוי לשירים ותיקים וכל החומר נכתב על ידי חברי הלהקה, והיחיד מאלבומי הלהקה שכל שיריו נכתבו על ידי שני חברי הלהקה פול מקרטני וג'ון לנון.
האלבום מכיל כמה משיריהם המפורסמים ביותר כולל שיר הנושא (יחד עם אקורד הפתיחה המפורסם שלו), השיר "And I Love Her" והשיר "Can't Buy Me Love" שהיו להיטים טראנס-אטלנטיים של הלהקה.
האלבום והסרט נועדו ליצור תדמית קלאסית של להקת החיפושיות שיצאו בזמן שיא הביטלמניה.
שם האלבום (והסרט) נוצר בטעות על ידי מתופף הלהקה רינגו סטאר.
לפי ריאיון עם ג'ון לנון משנת 1980 למגזין פלייבוי: "נסעתי הביתה במכונית ודיק לסטר(במאי הסרט) הציע את השם "לילה של יום מפרך" ממשהו שרינגו סטאר אמר.
השתמשתי בזה ב-"In His Own Write" (ספר של ג'ון לנון משנת 1964) אבל זו הייתה הערה שרינגו סטאר זרק שנשמעה כמו שיבוש מילים ואז דיק לסטר אמר "אנחנו נשתמש בשם הזה".
בשנת 2000, המגזין Q הציב את האלבום במקום החמישי במצעד 100 האלבומים הבריטיים הטובים ביותר.
בשנת 2003, האלבום דורג על ידי המגזין רולינג סטון במקום 307 ברשימת 500 האלבומים הגדולים בכל הזמנים.
הצד הראשון של האלבום מכיל את השירים מפסקול הסרט.
צד שני כולל שירים שנכתבו בשביל הסרט אבל לא נכללו בו, למרות שהוצאה מחודשת לאור של הסרט בשנות השמונים מכילה פרולוג לפני קרדיטי הפתיחה עם השיר "I'll Cry Instead" בפסקול הסרט.
פול מקרטני וג'ון לנון חילקו את כמות השירים ביניהם בכל אלבום אבל אלבום זה הוא אחד מהאלבומים שניכרת בו שליטת ג'ון לנון ככותב שירים על ידי כתיבת חלק גדול של 13 קטעי האלבום בעצמו.
אלבום זה הוא גם אחד משני אלבומי הלהקה יחד עם האלבום Let It Be שרינגו סטאר לא מתפקד כזמר ראשי באף אחד מהשירים.
רינגו סטאר שר את השיר "Matchbox" שהוא גרסת כיסוי לשיר של קארל פרקינס והוקלט באופן זמני עם שירי האלבום "A Hard Day's Night" ויצא לאור על גבי הסינגל "Long Tall Sally".
זהו האלבום הראשון של החיפושיות שהוקלט במלואו על ידי מכונת הקלטה של 4 ערוצים (Four Track Tape) שאפשרה לעשות מיקסים איכותיים בסטריאו.
למרות זאת, עד שנת 2009, גרסת הקומפקט דיסק של האלבום הייתה בנמצא בגרסת מונו בלבד, למרות שרבים מהשירים נמצאים בגרסת סטריאו על גבי קומפקט דיסק לראשונה עם הוצאת האוסף "The Capitol Albums, Volume 1" בשנת 2004. שלוש רצועות מהאלבום הופיעו בגרסת סטריאו באוסף "1962-1966".
בתאריך 9 בספטמבר 2009 יצאה לאור גרסה מחודשת של האלבום, לראשונה בגרסת סטריאו במלואו, כחלק מהאוסף "The Beatles Stereo Box Set".
בתאריך 26 בפברואר 1987, האלבום יצא לאור באופן רשמי על גבי קומפקט דיסק בגרסת מונו, כמו שלושה אלבומים אחרים של הלהקה "Please Please Me","With The Beatles" ו-"Beatles For Sale".
הגרסה הבריטית של 13 שירי האלבום הייתה בנמצא בארצות הברית על גבי תקליטים וקלטות בתאריך 21 ביולי 1987, אבל רק על ידי יבוא אישי ולא באופן מסחרי.